Durban-man skuldig aan kinderpornografie | Maroela Media
"Zondagh het in die Pinetown-streekshof skuldig gepleit op 1 132 aanklagte van die besit van kinderpornografie," het lt. Ngobile Gwala, woordvoerder van die polisie, gesê.
Lede van die polisie se Project Spiderweb het 'n wenk ontvang en beamptes het 'n klopjag gedoen by Zondagh se huis op 23 April 2015. "Beamptes het beslag gelê op 'n geheuestokkie wat foto's van kinderpornografie bevat het. Hy is in hegtenis geneem en aangekla."
Volgens Gwala het Zondagh 'n paar keer die afgelope jaar in die hof verskyn. "Hy is 'n boete van R30 000 en 10 jaar tronkstraf, wat vir vyf jaar opgeskort is, opgelê."
Lt.genl. Mmamonnye Ngobeni, provinsiale kommissaris, het ouers gemaan om fyn dop te hou met wie hul kinders op sosialemedia-netwerke kommunikeer, waaroor hulle gesels en watter foto's hulle aanstuur.
Dit gebeur wanneer pornografie gewettig word. Later bevredig "volwasse" pornografie nie meer hierdie sekssiek-spesie nie en dan gaan hulle oor na kinderpornografie!!!